3.4 miliard dollarë për infrastrukturën energjitike amerikane
Presidenti amerikan Barak Obama bëri të njohur planet për modernizimin e rrjetir elektrik me teknologji të reja
Presidenti Obama qendroi para paneleve të panumërta të energjisë diellore dhe tha se administrata e tij po financion një përmirësim masiv të rrjetit të furnizimit elektrik amerikan. Përmiresimi prej 3.4 miliard dollarësh është pjesë e planit stimulues prej 787 miliard dollarësh të miratuar nga Kongresi dhe futur në fuqi nga presidenti Obama në fillim të vitit. Të njëjtën shumë do të financojë edhe vetë industria energjitike dhe sëbashku do të paguajnë për 100 projekte për modernizimin e sisitemit elektrik. Presidenti foli në qendren Arcadia në centralin elektrik të gjeneratës së ardhëshme me energji diellore, DeSoto. Ai tha centrali do të prodhonte energji të mjaftueshme për të furnizuar qytetin prej 7 mijë banorësh. Presidenti e krahasin nismën për të përmiresuar rrjetin elektrik me ndërtimin e sistemit amerikan të autostradave në vitet 1950. Presidenti tha se projektet përfshijnë instalimin e sahatëve elektrikë që kursejnë energji si dhe shtimin e përpjekjeve për të përdorur më shumë energji alternative. Disa nga këto makina hibride që karikohen pritet të prodhohen në ish fabrikat e General Motor në Delaware. Nënpresidenti Xho Bajden vizitoi kantierin në shtetin e tij të blerë nga kompania e makinave të vogla luksoze, Fisker Automotive. Kompania Fisker mori hua qeveritare prej 528 miliard dollarësh për të ndertuar makina elektrike, prodhimi i të cilave pritet të fillojë në vitin 2012. //kh//